Úradný vestník L 319 , 23/11/2002 S. 0028 - 0029



Rozhodnutie komisie z 21. novembra 2002, ktorým sa mení a dopĺňa rozhodnutie 94/652/ES, pokiaľ ide o aktualizovania zoznamu údajov v rámci spolupráce členských štátov pri vedeckom skúmaní otázok súvisiacich s potravinami (Oznámené pod číslom dokumentu C(2002)4447) (Text s významom pre EHP) (2002/916/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/5/EHS z 25. februára 1993 o pomoci Komisii a spolupráci členských štátov pri vedeckom skúmaní otázok súvisiacich s potravinami [1], a najmä na štvrtú zarážku jej článku 3 ods. 2, keďže: (1) rozhodnutie Komisie 94/458/ES z 29. júna 1994 [2] stanovuje pravidlá spravovania a organizovania spolupráce pri vedeckom skúmaní otázok súvisiacich s potravinami; (2) rozhodnutie Komisie 94/652/ES [3], naposledy zmenené a doplnené rozhodnutím 2001/773/ES [4], stanovuje úlohy a rozdelenie týchto úloh v rámci spolupráce členských štátov pri vedeckom skúmaní otázok súvisiacich s potravinami; (3) pri aktualizácii zoznamu úloh by sa malo prihliadnuť na požiadavky ochrany zdravia v spoločenstve a na právne predpisy spoločenstva v oblasti potravín; (4) úlohy by sa mali rozdeliť s prihliadnutím na odborné znalosti a prostriedky, ktoré majú k dispozícii členské štáty a najmä ústavy zúčastňujúce sa na vedeckej spolupráci; (5) rozhodnutie 94/652/ES by sa malo primerane uvedenému zmeniť a doplniť; (6) opatrenia obsiahnuté v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 94/652/ES sa nahrádza textom v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 21. novembra 2002 Za Komisiu David Byrne člen Komisie [1] Ú. v. ES L 52, 4.3.1993, s. 18. [2] Ú. v. ES L 189, 23.7.1994, s. 84. [3] Ú. v. ES L 253, 29.9.1994, s. 29. [4] Ú. v. ES L 290, 7.11.2001, s. 9. -------------------------------------------------- PRÍLOHA " PRÍLOHA Zoznam úloh, ktorými sa majú členské štáty zaoberať v rámci spolupráce členských štátov pri vedeckom skúmaní otázok týkajúcich sa potravín Predmet, povaha a rozsah úlohy | Členské štáty, ktorým sa úloha prideľuje | Termín dokončenia úlohy | 1.Aromatické látky 1.1.Chemicky definované aromatické látky podľa zoznamu v prílohe k rozhodnutiu Komisie 1999/217/ES z 23. februára 1999:zostavenie správ o hodnotení bezpečnosti chemicky definovaných aromatických látok v súlade s hodnotiacim programom podľa článku 4 nariadenia (ES) č. 2232/96,zriadenie a vedenie bežného a elektronického archívu s dostupnými údajmi o toxikologických vlastnostiach a expozícii príslušných látok | Dánsko (koordinátor) Nemecko, Španielsko, Francúzsko, Taliansko, Holandsko, Rakúsko, Portugalsko, Fínsko, Švédsko, Spojené kráľovstvo | 31. máj 2005 | 3.Cudzorodé látky 3.1.Všeobecné otázky 3.1.1.Nepredpokladané a naliehavé otázky:koordinácia zberu údajov v členských štátoch, ktoré potrebuje Vedecký výbor pre potraviny na hodnotenie rizika nepredpokladaných a naliehavých otázok v súvislosti s kontamináciou potravín | Taliansko, Spojené kráľovstvo (spoloční koordinátori) Všetky členské štáty | 31. december 2002 | 3.2.Špecifické otázky 3.2.9.Zber a porovnanie údajov o obsahu 3-monochlórpropandiolu (3-MCPD) a príbuzných látok v potravinách | Švédsko, Spojené kráľovstvo (spoloční koordinátori) Dánsko, Nemecko, Francúzsko, Írsko, Holandsko, Rakúsko, Fínsko | 31. október 2002 | 3.2.10.Zber údajov o výskyte fuzariotoxínov v potravinách a vyhodnotenie ich príjmu prostredníctvom potravy u obyvateľstva členských štátov EÚ | Nemecko (koordinátor) Belgicko, Dánsko, Francúzsko, Írsko, Taliansko, Holandsko, Rakúsko, Portugalsko, Fínsko, Švédsko, Spojené kráľovstvo | 28. február 2003 | 3.2.11.Vyhodnotenie expozície obyvateľstva členských štátov EÚ olovu, kadmiu, ortuti a arzénu prostredníctvom potravín | Taliansko, Švédsko (spoloční koordinátori) Belgicko, Dánsko, Nemecko, Grécko, Španielsko, Francúzsko, Írsko, Holandsko, Rakúsko, Portugalsko, Fínsko, Spojené kráľovstvo | 31. december 2002 | 3.2.12.Zber údajov o výskyte viacjadrových aromatických uhľovodíkov v potravinách | Francúzsko (koordinátor) Belgicko, Dánsko, Nemecko, Grécko, Španielsko, Írsko, Taliansko, Holandsko, Rakúsko, Portugalsko, Fínsko, Spojené kráľovstvo | 30. apríl 2003 | 3.2.13.Vyhodnotenie expozície obyvateľstva členských štátov EÚ organickým zlúčeninám cínu prostredníctvom potravín | Taliansko (koordinátor) Belgicko, Dánsko, Nemecko, Grécko, Francúzsko, Holandsko | 31. december 2002 | 8.Obaly 8.1.Vyhotovenie súhrnných zostáv alebo správ s hodnotením rizika látok, používaných alebo obsiahnutých v materiáloch, ktoré prichádzajú do kontaktu s potravinami. | Holandsko (koordinátor) Dánsko, Nemecko, Francúzsko, Taliansko, Fínsko, Švédsko, Spojené kráľovstvo | 31. december 2002 | " --------------------------------------------------